**ผลลัพธ์ของการพัฒนาระบบข้อมูลตัวชี้วัดเรื่องร้อยละของผู้ป่วยเบาหวานและ/หรือ**

**ความดันโลหิตสูงที่ได้รับการค้นหาและคัดกรองโรคไตเรื้อรัง คปสอ.ห้วยผึ้ง**

**พัชรินทร์ ทัพวิเศษ, ปาริชาต ศิริธรรมจักร**

โรงพยาบาลห้วยผึ้ง อำเภอห้วยผึ้ง จังหวัดกาฬสินธุ์

**บทคัดย่อ**

การวิจัยนี้มีวัตถุประสงค์ให้ค่าตัวชี้วัดเรื่องร้อยละของผู้ป่วยเบาหวานและ/หรือความดันโลหิตสูงที่ได้รับการค้นหาและคัดกรองโรคไตเรื้อรัง คปสอ.ห้วยผึ้ง มีค่ามากกว่าร้อยละ 80 และมีคู่มือการปฏิบัติในการดำเนินงานบันทึกข้อมูลตัวชี้วัด ( KPI )เรื่องร้อยละของผู้ป่วยเบาหวานและ/หรือความดันโลหิตสูงที่ได้รับการค้นหาและคัดกรองโรคไตเรื้อรัง เป็นการวิจัยแบบ R2R ซึ่งเริ่มศึกษาตั้งแต่ ต้นเดือนเมษายน 2562 ถึง 31 พฤษภาคม 2562 ผลการศึกษาพบว่าจากปัญหา ค่า ตัวชี้วัดเรื่องร้อยละของผู้ป่วยเบาหวานและ/หรือความดันโลหิตสูงที่ได้รับการค้นหาและคัดกรองโรคไตเรื้อรัง คปสอ.ห้วยผึ้ง มีค่าร้อยละ 17.33 ในเดือนเมษายน 2562 เป็นค่าตัวชี้วัดที่น้อยกว่าความจริงที่เราส่งตรวจ จากที่มีการส่งตรวจเลือดคัดกรองภาวะแทรกซ้อนประจำปีในกลุ่มผู้ป่วยเบาหวานและ / หรือ ความดันโลหิตสูงในรายละเอียดของการส่งตรวจคัดกรองภาวะแทรกซ้อนประจำปี ซึ่งประกอบไปด้วยตรวจ Lipid Profile , BUN Cr. FBS , HbA1C และตรวจ Urine Albumine , Urine Sugar ในขณะค่าตัวชี้วัดค่าอื่นๆที่ขึ้นกับผลตรวจเลือดกลับได้ค่ามากตรงกับความเป็นจริงที่เราส่งตรวจ จึงเป็นสาเหตุหนึ่งที่ผู้รับผิดชอบงาน NCD ไม่มีความสุข และไม่ภาคภูมิใจในผลงานจึงได้ทำการศึกษาวิจัยขึ้น

เมื่อเกิดปัญหาจึงได้ประชุมคณะทำงาน NCD คปสอ.ห้วยผึ้งเพื่อทบทวนและวิเคราะห์หาสาเหตุ และแนวทางการแก้ไขปัญหาในเรื่องร้อยละของผู้ป่วยเบาหวานและ/หรือความดันโลหิตสูงที่ได้รับการค้นหาและคัดกรองโรคไตเรื้อรัง โดยการศึกษา, วิเคราะห์ และทำความเข้าใจ คำนิยามของตัวชี้วัด ( Template ) ,ดูรายการ Lab ในระบบ,กำหนดรหัสการส่งออก ,ผูกรหัสการส่งออกให้ถูก , ทดสอบการส่งออกโดยตรวจสอบกับการตรวจของห้อง Lab , ส่งออกข้อมูลตั้งแต่ 1 ตุลาคม 2561 ถึงปัจจุบัน ,ติดตามตัวชี้วัด ( KPI ) ในระบบ HDC อย่างสม่ำเสมอต่อเนื่องทุกสัปดาห์ พร้อมสร้างคู่มือการปฏิบัติในการดำเนินงานบันทึกข้อมูลตัวชี้วัด(KPI )เรื่องร้อยละของผู้ป่วยเบาหวานและ/หรือความดันโลหิตสูงที่ได้รับการค้นหาและคัดกรองโรคไตเรื้อรัง

ผลการศึกษาตัวชี้วัดเรื่องร้อยละของผู้ป่วยเบาหวานและ/หรือความดันโลหิตสูงที่ได้รับการค้นหาและคัดกรองโรคไตเรื้อรัง คปสอ.ห้วยผึ้งก่อนการศึกษาได้ค่าร้อยละ 17.33 และเมื่อดำเนินการพัฒนาพบว่าค่าตัวชี้วัดเพิ่มขึ้นเป็น ร้อยละ 60.12 มีคู่มือการปฏิบัติงานการบันทึกข้อมูลตัวชี้วัดในโรคไม่ติดต่อเรื้อรังของ คปสอ. ห้วยผึ้ง และ คปสอ.ห้วยผึ้งได้รับรางวัล NCD CLINIC PLUS ระดับดีเยี่ยมอย่างต่อเนื่องตั้งแต่ปี 2558 ถึงปัจจุบัน เกิดความรักและสามัคคีในคณะทำงานของ คปสอ.ห้วยผึ้ง และควรนำกระบวนการของกิจกรรมนี้ไปเป็นต้นแบบในการแก้ไขปัญหาตัวชี้วัดอื่นของงานโรคไม่ติดต่อเรื้อรังต่อไป

**1. ชื่อเรื่อง** :ผลลัพธ์ของการพัฒนาระบบข้อมูลตัวชี้วัดเรื่องร้อยละของผู้ป่วยเบาหวาน และหรือ

ความดันโลหิตสูงที่ได้รับการค้นหาและคัดกรองโรคไตเรื้อรัง คปสอ.ห้วยผึ้ง

**2. ชื่อผู้วิจัย** นางสาวพัชรินทร์ ทัพวิเศษ, นางปาริชาต ศิริธรรมจักร โรงพยาบาลห้วยผึ้ง อำเภอห้วยผึ้ง จังหวัดกาฬสินธุ์

**3. ผู้นำเสนอผลงาน** นางสาวพัชรินทร์ ทัพวิเศษ และนางปาริชาต ศิริธรรมจักร

**4. สถานที่ติดต่อ** โรงพยาบาลห้วยผึ้ง อำเภอห้วยผึ้ง จังหวัดกาฬสินธุ์ โทร.0898413455 /0898126047

Email :patchu2511@gmail.com, parichattomta@gmail.com

**5. บทนำและวัตถุประสงค์**

จากการคัดกรองภาวะแทรกซ้อนทางไต ในกลุ่มผู้ป่วยเบาหวานและความดันโลหิตสูง มีการคัดกรองจำนวนมากแต่พบว่าค่าร้อยละ KPI ได้น้อยกว่าเป้าหมาย (ร้อยละ 80 ) ได้ 17.33 ทำให้ผู้รับผิดชอบมีความสงสัยเรื่องการปฏิบัติงานกับผลงานไม่สัมพันธ์กัน จึงได้ค้นหาสาเหตุและหาแนวทางแก้ไขปัญหา

**6. วัตถุประสงค์**

1. เพื่อให้ค่าตัวชี้วัดเรื่องร้อยละของผู้ป่วย DM และหรือ /HT ที่ได้รับการค้นหาและคัดกรองโรคไตเรื้อรังมากกว่าร้อยละ 80

2. เพื่อสร้างมาตรฐานแนวทางปฏิบัติให้กับผู้จัดการระบบข้อมูล Hosxp

3. เพื่อสร้างความพึงพอใจและความภาคภูมิใจให้กับผู้รับผิดชอบงานโรคไม่ติดต่อเรื้อรัง

**7. วิธีการศึกษา ใช้รูปแบบการศึกษาแบบ R2R**

1. ศึกษาคำนิยามของตัวชี้วัด (Template) /วิเคราะห์ และทำความเข้าใจ

2. ดูรายการ lab ในระบบ

3. กำหนดรหัสการส่งออกให้ถูกต้อง

4. ผูกรหัสการส่งออกให้ถูกต้อง

5. ทดสอบการส่งออกโดยตรวจสอบ รายการที่ถูกส่งออกและรายการที่สั่ง ว่าถูกต้องหรือไม่

6. ประมวลผลข้อมูลย้อนหลัง และส่งออกย้อนหลังตั้งแต่ 1 ตุลาคม 2561 ถึงปัจจุบัน

7. ติดตามตัวชี้วัดในระบบ HDC อย่างสม่ำเสมอต่อเนื่องทุกสัปดาห์

8. สร้างคู่มือปฏิบัติในการดำเนินงานบันทึกข้อมูลตัวชี้วัด (KPI) ร้อยละของผู้ป่วย DM และหรือ HT ที่ได้รับการค้นหาและคัดกรองโรคไตเรื้อรัง คปสอ.ห้วยผึ้ง ขึ้นเพื่อนำไปเป็นแนวทางปฏิบัติให้กับผู้จัดการระบบข้อมูล Hosxp

**8. ผลการศึกษา**

1. ค่าตัวชี้วัดเพิ่มขึ้น จากก่อนการดำเนินงาน 17.33 เป็น 60.12

2. มีคู่มือปฏิบัติในการดำเนินงานการบันทึกข้อมูลตัวชี้วัด (KPI) เรื่องร้อยละของผู้ป่วย DM และ/หรือ HT ที่ได้รับการค้นหาและคัดกรองโรคไตเรื้อรัง คปสอ.ห้วยผึ้ง

3. คปสอ.ห้วยผึ้ง ได้รับรางวัล NCD CLINIC PLUS ระดับดีเยี่ยมอย่างต่อเนื่องตั้งแต่ปี 2558 ถึง ปัจจุบัน เกิดความรักและสามัคคีในคณะทำงานของ คปสอ.ห้วยผึ้ง

**9. สรุปและข้อเสนอแนะ**

1. การปฏิบัติงานกับผลงานต้องมีความสัมพันธ์กัน

2. ระบบงานข้อมูล (IT) มีความสำคัญอย่างยิ่งในค่าผลลัพธ์การทำงาน

3. มีคู่มือปฏิบัติในการดำเนินงานการบันทึกข้อมูลตัวชี้วัด (KPI) เรื่องร้อยละของผู้ป่วย DM และ/หรือ HT ที่ได้รับการค้นหาและคัดกรองโรคไตเรื้อรัง คปสอ.ห้วยผึ้ง

4. นำกระบวนการของกิจกรรมนี้ไปเป็นต้นแบบในการแก้ไข KPI ตัวอื่น ๆ ของงานโรคไม่ติดต่อเรื้อรัง

10.อ้างอิง : HDC กระทรวงสาธารณสุข